**ELŐTERJESZTÉS**

**Szombathely Megyei Jogú Város Közgyűlés**

**Gazdasági és Jogi Bizottsága és Szociális és Lakás Bizottsága**

**2022. január havi ülésére**

**Javaslat a Fogyatékkal Élőket és Hajléktalanokat Ellátó Közhasznú Nonprofit Kft. által kötendő étkeztetési szerződés jóváhagyására**

A Fogyatékkal Élőket és Hajléktalanokat Ellátó Közhasznú Nonprofit Kft. ügyvezetője jóváhagyást kért a JustFood Kft.-vel kötendő, készétel szállítására vonatkozó vállalkozási szerződés megkötéséhez. A társaság alapító okiratának IV. pont k) alpontja szerint a Közgyűlés kizárólagos hatáskörébe tartozik olyan szerződés megkötésének jóváhagyása, amelynek értéke a 10 millió forintot meghaladja.

A társaság a versenyeztetési eljárást a szabályzatnak megfelelően lefolytatta, amelyre a legkedvezőbb ajánlatot a JustFood Kft. (Szentgotthárd, Füzesi u. 7., Cg. 18-09-109729, képviseli: Kozó Tamás ügyvezető) adta. A korábbi években is ezzel a társasággal kötötte a FÉHE Kft. a szerződést, amely lejárt.

A szerződés értelmében a vállalkozónak a 11-es Huszár út 116. szám alatti Fogyatékos Emberek Nappali Szolgálatánál, átlag 56 fő étkezést igénylő ellátott részére a hét minden hétköznapján ebéd szállítását, a Kolozsvár u. 27. szám alatti Hajléktalanok Otthonában lakó 26 idős ember napi háromszori étkeztetéséhez pedig a hét minden napján (hétvégén és ünnepnapokon is) reggeli, ebéd és vacsora szállítását kell biztosítani.

Az Önkormányzat és a Szombathelyi Evangélikus Diakóniai Központ között megkötött Együttműködési megállapodás alapján a Hajléktalanok Otthona ellátottjai étkezésének biztosítása előre láthatólag 2022. augusztus 31. napjáig szükséges.

A normál ebéd ára nettó 817,92 Ft/adag, a normál reggeli és vacsora nettó 924,42 Ft/adag, a diabetikus ebéd nettó 907,38 Ft/adag.

A szerződést a felek 2022. február 1. és 2022. december 31. közötti időtartamra kívánják megkötni, így a szerződés bruttó értéke – a Hajléktalanok Otthonát érintő változásra tekintettel is – a 10 millió forintot várhatóan meghaladja (az étkezést igénybe vevők száma év közben folyamatosan változik, ezért pontos adat nem áll rendelkezésre).

Az előterjesztés melléklete a vállalkozói szerződést tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2022. január „ ”**

**/: Dr. László Győző :/**

**HATÁROZATI JAVASLAT**

**………/2022. (I.25.) GJB sz. határozat**

Szombathely Megyei Jogú Város Közgyűlésének Gazdasági és Jogi Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (IX.31.) önkormányzati rendelet 51.§ (3) bekezdés 7. pontjában foglaltak alapján a „Javaslat a Fogyatékkal Élőket és Hajléktalanokat Ellátó Közhasznú Nonprofit Kft. által kötendő étkeztetési szerződés jóváhagyására” vonatkozó előterjesztést megtárgyalta, és az előterjesztés mellékletét képező vállalkozási szerződés megkötését a Közgyűlésnek jóváhagyásra javasolja.

**Felelős:**  Bokányi Adrienn, a Bizottság elnöke

Dr. Nemény András polgármester

Dr. László Győző, alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Németh Klára, a társaság ügyvezetője)

**Határidő:** a Közgyűlés január havi ülése

**HATÁROZATI JAVASLAT**

**………/2022. (I.26.) SzLB sz. határozat**

Szombathely Megyei Jogú Város Közgyűlésének Szociális és Lakás Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (IX.31.) önkormányzati rendelet 53.§ 14. pontjában foglaltak alapján a „Javaslat a Fogyatékkal Élőket és Hajléktalanokat Ellátó Közhasznú Nonprofit Kft. által kötendő étkeztetési szerződés jóváhagyására” vonatkozó előterjesztést megtárgyalta, és az előterjesztés mellékletét képező vállalkozási szerződés megkötését a Közgyűlésnek jóváhagyásra javasolja.

**Felelősök:** Dr. Czeglédy Csaba, a Szociális és Lakás Bizottság elnöke

Dr. Nemény András polgármester

Dr. László Győző alpolgármester

(végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Németh Klára, a társaság ügyvezetője /

**Határidő:** a Közgyűlés január havi ülése